CKP ส่อวิ่งยาว! กำไร Q3/61 “ออลไทม์ไฮ” เฉียด 400 ล้าน ลุ้นซีโอดี “ไซยะฯ” ต้นปี 62
CKP ส่อวิ่งยาว! กำไร Q3/61 "ออลไทม์ไฮ" เฉียด 400 ล้าน ลุ้นซีโอดี "ไซยะฯ" ต้นปี 62
8 พ.ย. 2561

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานไตรมาส 3/61 สิ้นสุดวันที่ 30 ก.ย.61 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากรายได้จากการขายไฟฟ้าและไอน้า (รวมเงินส่วนเพิ่มราคารับซื้อไฟฟ้า) เพิ่มขึ้น 692 ล้านบาทในไตรมาส 3 และเพิ่มขึ้น 1,752.8 ล้านบาทในช่วง 9 เดือนปี 2561 เมื่อเทียบกับช่วงเดียวกันของปีก่อน สาเหตุหลักมาจากปริมาณการขายไฟฟ้าของโครงการไฟฟ้าพลังน้ำน้ำงึม 2 เพิ่มขึ้นอย่างมีนัยสำคัญ ซึ่งเป็นผลจากปริมาณน้ำไหลเข้าอ่างเก็บน้ำมีมากกว่าช่วงเดียวกันของปีก่อน
รวมทั้งปริมาณการขายไฟฟ้าของโครงการไฟฟ้า บางปะอิน โคเจนเนอเรชั่น เพิ่มขึ้นจากบางปะอิน โคเจนเนอเรชั่น โครงการ 2 เริ่มเดินเครื่องเชิงพาณิชย์ในเดือนมิถุนายน 2560 ประกอบกับการขายไฟฟ้าให้กับผู้ประกอบการอุตสาหกรรม เพิ่มเติมตั้งแต่ในไตรมาส 2/61
ขณะที่ราคาหุ้น CKP ปิดตลาดวันนี้(8 พ.ย.) อยู่ที่ระดับ 5.45 บาท บวก 0.40 บาท หรือ 7.92% สูงสุดที่ระดับ 5.45 บาท ต่ำสุดที่ระดับ 5.05 บาท ด้วยมูลค่าการซื้อขาย 826.63 ล้านบาท
โดยราคาหุ้น CKP ปรับตัวขึ้นอย่างร้อนแรงในช่วงการซื้อขายภาคบ่ายจนทำจุดสุดอีกครั้งในรอบ 1 เดือน นับตั้งแต่ราคาหุ้นปิดที่ระดับ 5.45 บาท เมื่อวันที่ 2 ต.ค. 61 หลังมีการรายงานข่าวว่า สำนักงานคณะกรรมการกำกับกิจการพลังงาน หรือ กกพ. มีมติปรับขึ้นค่าไฟฟ้าผันแปร (Ft) ตามราคาเชื้อเพลิงถีบตัวสูงขึ้น จึงเตรียมหารือกับการไฟฟ้าฝ่ายผลิตแห่งประเทศไทย (กฟผ.) ให้ไปเจรจาผู้ดำเนินโครงการโรงไฟฟ้าไซยะบุรีขนาดกำลังการผลิตติดตั้ง 1,280 เมกะวัตต์ ให้จ่ายไฟฟ้าเข้าระบบ (COD) ต้นปี 62 จากเดิมที่จะต้อง COD ในเดือน ต.ค.62
 